Iulianus Amato
Iulianus, vulgo Giuliano Amato (natus die 13 Maii 1938) est iuris consultus atque vir publicus Italicus, dottore sottile propter astutiam in rebus politicis nuncupatus, scilicet "doctor subtilis".

De vita 
Iulianus Amato parentibus Sicilianis, Taurinis natus, in Etruria educatus est. Iurisprudentiae Pisis apud scholam normalem superiorem et postea Novi Eboraci apud universitatem Columbiae studuit. Lector vel professor iuxta universitates Mutinensem, Perusinam, Florentinam sed denuo apud studium Urbis meruit.

Anno 1958 membrum factionis socialisticae factus est. Legatus est apud parlamentum Italicum ab anno 1983 usque in 1993. Secretarius civicus vicarius iuxta primum ministrum ab 1983, primus minister vicarius et minister ab aerario ab 1987 usque in 1989, bis etiam primus minister meruit. Postea minister a rebus internis fuit a die 17 Maii 2006 usque ad 8 Maii 2008, administratione a Romano Prodi ducta. Iudex factus est curiae constitutionalis Italicae die 18 Septembris 2013, quo officio hodie fungitur.

Administrationes quibus Iulianus Amato praefuit 

 I administratio a die 28 Iunii 1992 usque ad diem 28 Aprilis 1993
 II administratio a die 25 Aprilis 2000 usque ad diem 11 Iunii 2001

Opera 
 1997 : Antitrust and the Bounds of Power. Oxoniae: Hart Publishing
 2000 : Il gusto della libertà: l'Italia e l'antitrust. Bari: Laterza

Bibliographia 
 B. Hawk, recensio operis Antitrust and the Bounds of Power in Fordham International Law Journal vol. 21 (1998) pp. 1670-1675

Nexus externi 
 Curriculum Vitae in pagina Conventionis Europaeae 
 Biographia in pagina Ministri Negotiorum Internorum

Alumni Scholae Normalis Superioris Pisarum
Alumni Universitatis Columbiae
Iuris consulti
Praesides Consilii Ministrorum Italiae
Professores Universitatis Mutinensis
Professores Studii Generalis Perusii
Professores Universitatis Florentinae
Professores Studii Urbis